

**ПРИДРУЖНА ДОКУМЕНТАЦИЈА**

**кон**

**ЈАВЕН ПОВИК број 4/2025 година**

**АГЕНЦИЈА ЗА ПОДДРШКА НА ПРЕТПРИЕМНИШТВОТО**

**НА РЕПУБЛИКА СЕВЕРНА МАКЕДОНИЈА**

**ПРОГРАМА ЗА ПОДДРШКА НА ПРЕТПРИЕМНИШТВОТО,**

**КОНКУРЕНТНОСТА И ИНОВАТИВНОСТА**

**НА МАЛИТЕ И СРЕДНИ ПРЕТПРИЈАТИЈА ВО 2025 ГОДИНА**

Избор на организации за деловна поддршка на претприемништвото кои ќе бидат ангажирани во реализација на програмските активности: “Поддршка за самовработување (претприемништво)“ (точка 1), и “Ваучерски систем на советување” (точка 3) од Програмата за развој на претприемништвото, конкурентноста и иновативноста на малите и средни претпријатија во 2025 година (Службен весник бр. 27/2025). Точката 1 се реализира согласно Оперативниот план на Владата за активни програми и мерки за вработување и услуги на пазарот на трудот за 2025 година.

Врз основа на член 22 од Законот за основање на Агенцијата за претприемништво на Република Македонија (Сл. весник бр. 60/03, 161/09, 171/10, 41/14, 64/18 и 3/25); член 12 од Статутот на Агенцијата за поддршка на претприемништво на РМ, Програмата за поддршка на претприемништвото, конкурентноста и иновативноста на малите и средните претпријатија во 2025 година (Сл. Весник 27/2025), Агенцијата за поддршка на претприемништво на Република Северна Македонија, објавува:

**ПРИДРУЖНА ДОКУМЕНТАЦИЈА**

**кон**

**ЈАВЕН ПОВИК број 4/2025 година**

**за пријавување и избор**

**на организации за деловна поддршка на претприемништвото (ОДП)**

**за реализација на програмските активности**

**ВАУЧЕРСКИ СИСТЕМ НА СОВЕТУВАЊЕ И ПОДДРШКА ЗА САМОВРАБОТУВАЊЕ (ПРЕТПРИЕМНИШТВО)**

**1. ИМЕ, ОДНОСНО НАЗИВ И СЕДИШТЕ НА ОРГАНИЗАЦИЈА КОЈА ГИ ДОДЕЛУВА СРЕДСТВАТА**

Агенцијата за поддршка на претприемништвото на Република Северна Македонија со седиште на Кеј Димитар Влахов број 3/2, 1000 Скопје (во понатамошниот текст Агенција).

**2. НАМЕНА, ЦЕЛ И ПРЕДМЕТ НА ЈАВНИОТ ПОВИК**

**2.1 Намена и цел на јавниот повик** - Намена на јавниот повик е поддршка на потенцијалните претприемачи (невработени лица) и мали и средни претпријатија (во понатамошниот текст МСП) во согласност со Програмата за поддршка на претприемништвото, конкурентноста и иновативноста на малите и средни претпријатија во 2025 година, односно имплементација на Ваучерски систем за советување со цел давање поддршка на зајакнувањето на конкурентноста на постоечките мали и средни претпријатија и поддршка на самовработувањето. Целта е ширење на ваучерскиот систем за советување како инструмент за подобрување на работењето на секторот на МСП како систем за поддршка на МСП за премостување на привремени пречки во работењето, со цел зголемување на бројот на одржливи бизниси со потенцијал за натамошен раст и развој во согласност со прирачникот за Ваучерскиот систем на советување..

Целите на јавниот повик се:

* се поголем број на нови фирми да бидат во состојба да преживеат во тек на критичните први години на постоење,
* се поголем број на фирми да бидат во состојба да остварат повисоки стапки на развој,
* се поголем број на невработени лица (потенцијални претприемачи) да започнат со имплементација на нивниот бизнис (изготвување на бизнис план, регистрација на фирма),
* формирање на нови работни места и
* поттикнување на локалниот пазар на советување (консултантство).

**2.2. Предмет на јавниот повик.**

Предмет на јавниот повик е **избор на организации за деловна поддршка (ОДП) на претприемништвото** кои ќе бидат ангажирани за реализација на програмските активности: Поддршка за самовработување (точка 1) и Ваучерскиот систем на советување (точка 3) од Програмата за поддршка на претприемништвото, конкурентноста и иновативноста на малите и средни претпријатија во 2025 година, како и други проектни активности поврзани со промоција на претприемништвото, градење на капацитетите кај целните групи и зголемување на конкурентноста на МСП.

 Задачите и активностите се дадени во придружната документација. Активностите и условите за ОДП се дадени во подолу наведената Табела.

Понудувачите треба да ги извршуваат следните задачи:

* спроведување на комплетниот процес за издавање на ваучери со цел поддршка на невработените лица/потенцијалните претприемачи и МСП, во согласност со прирачникот на процедури за ваучерско советување,
* потикнување на малите и средните претпријатија за користење на советодавни услуги со цел подобрување на резултатите од работењето и зајакнување на конкурентноста
* промоција на претприемачката култура и воспоставување партнерства за промовирање на претприемништвото на локално и регионално ниво

Активностите кои ОДП ќе треба да ги извршува и ќе бидат финансирани од страна на АППРСМ наведени се во Табела 1

**ТАБЕЛА 1:**

|  |
| --- |
| ***АКТИВНОСТИ И УСЛОВИ - “ВАУЧЕРСКИ СИСТЕМ НА СОВЕТУВАЊЕ“ (ВСС)*** |
| Улогата на Организациите за Деловна Поддршка (ОДП) е да ги изведуваатследните програмски активности:Поддршка за самовработување-претприемништво (точка 1) и Ваучерски систем на советување (точка 3) од “Програмата за развој на претприемништвото, конкурентноста и иновативноста на малите и средните претпријатија во 2025 година”, како и други проектни активности, односно реализација на обуки на невработени лица и МСП. Точката 1 се реализира согласно Оперативниот план на Владата за активни програми и мерки за вработување и услуги на пазарот на трудот за 2025 година.**Активности / Одговорности на ОДП во однос на ВСС се следните**:* Ги оценува и прифаќа апликантите кои ги исполнуваат условите (МСП и невработени лица, односно потенцијални претприемачи),
* Ја оценува состојбата на клиентите (анализа на претпријатието и оценка за потенцијалниот претприемач/невработеното лице) како би се одредила оптималната интервенција, односно советување,
* Ја оценува доделената задача употребувајќи го портфолиото и стандардните Услови и опис на работните задачи,
* Помага при селекцијата на квалификувни советници (ја пребарува базата на податоци),
* Обезбедува согласност за советување од сите учесници во проектот,
* Го издава ваучерот (за потребите на „Ваучерскиот систем советување” и “Програмата за самовработување-претприемништво”),
* Ја следи работата на проектот,
* Врз основа на завршениот проект, ги собира сите потребни документи,
* Ги препраќа до Агенцијата потребните документи неопходни за извршување на плаќање на клиентите, советниците (субвенција за самовработување) и ОДП за административниот надоместок,
* Доставува до Агенцијата извештаи за своето работење предвидени со важечкиот Прирачник за Ваучерско советување,
* Се грижи за заштита на личните податоци на корисниците на советодавни услуги,
* Спроведува активности за промовирање на Програмата за ваучерско советување на регионално / локално ниво,
* При промовирање на Програмата, ОДП треба да ги наведат името и знакот на Агенцијата како и на кофинансиерите на програмата,
* Реализација на обуки наменети за потенцијални претприемачи (евидентираните невработени лица), согласно потребите на Агенцијата.
 |
| **Услови за кадарот задолжен за директна реализација на ВСС**:* Да има најмалку 1 лице, вработено и/или работно ангажирано во ОДП.,
 |
| **Верификација на сработеното се врши преку:** * изработка и достава на извештај за работата на советникот (ФК 7.2/1/2),
* изработка и достава на извештај од советникот-организатор (ФК 7.2/1/3) и
* достава на извештај за текот на советувањето и задоволноста на корисникот на ваучерското советување (ФК 7.2/1/4)
 |

**3. СОДРЖИНА НА ПРИЈАВАТА**

Пријавата треба да содржи:

**3.1. Општи услови (документи):**

* Име, адреса и седиште на понудувачот,
* Решение за регистрација и тековна состојба од Централен регистар,
* Копија од последна завршна сметка предадена во Централен регистар,
* Уверение за платени даноци издадено од даночните органи,
* Изјава на понудувачот со која се прифаќаат условите од јавниот повик.

Бараните документи треба да не се постари од 6 месеци од денот на издавањето и да бидат доставени во оригинален примерок или копија заверена од понудувачот.

**3.2 Посебни услови** (со кои понудувачот ја докажува техничката способност):

3.2.1. Техничка и просторна оспособеност на седиштето на апликантот каде ќе се реализират активностите предмет на јавниот повик.

Апликантот треба да ги исполнува следните услови:

3.2.1.1.Поседување на соодветен простор за изведување на активностите.

3.2.1.2.Поседување на соодветна информатичка опрема за изведување на предметот на јавниот повик вклучувајќи опрема за презентација.

Се потврдува со:

* Листа за поседување на соодветен деловен простор (површина, бр. на канцеларии) и преглед на соодветна информатичка опрема, потпишана од понудувачот.

3.2.2 Обучен кадар за спроведување на предметот на јавниот повик

Ангажираните лица задолжени за директно спроведување на предметот на јавниот повик треба да се со работно искуство од најмалку 5 години во областа на бараниот предмет и да ги задоволат условите неопходни за кадарот задолжен за директна реализација наведени во Табеелата 1. Задолжително за оваа работна задача е Високо образование, добро познавање на англискиот јазик и работа со компјутерски програми неопходни за реализација на предметот на набавката.

Се потврдува со:

* Работни биографии и изјави од персоналот кои ќе бидат задолжени за реализација на предметот на јавниот повик,
* Преглед на стекнати обуки, семинари и работилници (поткрепени со добиени сертификати) поврзани со програмската активност и претприемништвото.

3.2.3 Реализација на проекти од областа на претприемништвото во последните пет години, особено оние за кои постојат релевантни анализи, истражувања и независни анкети за ефектите од истите.

Се потврдува со:

* Список на реализирани проекти во областа на обуките, семинарите, работилниците и директните консултантски и други услуги од областа на малото стопанство, особено за ваучерскиот систем на советување на МСП, со назначување на поединечната вредност на проектите, бројот на корисници и референтна листа на партнери и соработници. Како доказ за реализирани проекти, покрај потврдениот список од страна на понудувачот, потребно е да се достават и следните документи:
* Препораки за остварена соработка со домашни и/или странски проекти, институции и организации од областа на развојот на малото стопанство.
* Рекламен, проспектен и друг вид на презентациски и извештаен материјал, со кој се докажува способноста за управување со проекти и извештајно работење.

3.2.4 Деловна поврзаност со локалните и регионалните институции за поддршка на малото стопанство

Се потврдува со:

* Број на реализирани заеднички проекти, договори и меморандуми за соработка, согласност од општинските совети за заедничка работа, настапување и реализација на локални, регионални и меѓугранични проекти и други акти.

**3.3. Право да поднесуваат понуди** имаат институции чиј предмет на работа е поддршка на претприемништвото и малото стопанство, наведени во член 20 од Законот за основање на Агенцијата за претприемништво на Република Македонија (Сл. весник бр. 60/03, 161/09,171/10, 41/14, 64/18).

**4. ЦЕЛНИ ГРУПИ/КОРИСНИЦИ**

Како целни групи кои се корисници на ваучерскиот систем на субвенционирано советување се сметаат потенцијалните претприемачи (невработени лица) и МСП.

**5. КРИТЕРИУМИ ЗА ИЗБОР НА НАЈПОВОЛЕН ПОНУДУВАЧ**

Основни критериуми врз основа на кои Агенцијата ќе ја оценува способноста на организациите за деловна поддршка за извршување на предметот на јавниот повик:

|  |  |  |
| --- | --- | --- |
|  | **Опис** | **Поени** |
| а) | Обучен кадар | 40 |
| б) | Реализирани проекти од областа на претприемништвото | 30 |
| в) | Деловна поврзаност со локалните и регионалните институции за поддршка на малото стопанство | 15 |
| г) | Техничка и просторна оспособеност на апликантот каде ќе се реализират активностите | 15 |

**6. ДИНАМИКА НА РЕАЛИЗАЦИЈА НА ПРЕДМЕТОТ НА ЈАВНИОТ ПОВИК:**

АПРИЛ - ДЕКЕМВРИ 2025 година

**7. ВКУПНИ БУЏЕТСКИ СРЕДСТВА ЗА ПРОГРАМСКА АКТИВНОСТ**

Буџетските средства за реализација на овие активности се наменети за исплата на овластени советници, за административни трошоци на ОДП поврзани за реализација на активностите, како и за исплата на експертска комисија за оценување на бизнис планови во рамки на програмата поддршка за самовработување.

**8. РОК И НАЧИН НА ДОСТАВУВАЊЕ НА ДОКУМЕНТАЦИЈАТА**

Пријавите треба да се достават/пристигнат во архивата на Агенцијата во рок од 10 дена од денот на објавувањето на јавниот повик, односно **најдоцна до 28.03.2025 година.**

Пријавата со бараните документи се доставува на следната адреса:

**Агенција за поддршка на претприемништвото на Република Северна Македонија**

**Кеј Димитар Влахов бр. 3/2, 1000 Скопје.**

На ковертот треба да биде назначено:

**»ПРИЈАВА ЗА ЈАВЕН ПОВИК БР.4 ЗА ИЗБОР НА ОРГАНИЗАЦИИ ЗА ДЕЛОВНА ПОДДРШКА НА ПРЕТПРИЕМНИШТВОТО – НЕ ОТВОРАЈ«**. На задната страна на ковертот задолжително да се наведе името на подносителот.

Нецелосните пријави, како и пријавите што ќе се достават или пристигнат по истекот на наведениот рок, нема да бидат разгледувани.

Дополнителни информации на тел. 02/3120-132

 в.д. Директор

 Даниела Димовска